Caran d'Ache
Store norske leksikon,Kunst og estetikk,Bildende kunst,Samtidskunst,Internasjonale tegnekunstnere
Caran d'Ache var pseudonymet til den russisk-franske satire- og serietegneren Emmanuel Poiré, som tegnet for en rekke aviser og vittighetsblader på slutten av 1800-tallet og begynnelsen av 1900-tallet. Han er særlig kjent for sine krasse politiske karikaturtegninger og for sine humoristiske tegneserier.
Satiriker og serietegner Poiré ble født i Russland, men emigrerte til Frankrike i 1877 og ble militær offiser. Han publiserte sine første tegninger i La Chronique Parisienne i 1880, der han spesialiserte seg på karikaturer fra det militære liv. Samtidig tok han pseudonymet Caran d'Ache, som stammer fra det russiske ordet for blyant, karandash.Han begynte deretter å tegne for flere aviser og vittighetsblader, som Le Chat Noir, Le Figaro, Fliegende Blätter og Le Rire. I 1898 startet han også sitt eget satiriske tegneseriemagasin, Pssst...!. Han etterlot seg en ufullendt grafisk roman, Maestro, som ble påbegynt i 1894 og først utgitt (og ferdigredigert) lenge etter hans død, i 1999.Den sveitsiske kunstutstyr-produsenten Caran d'Ache er oppkalt etter ham. Les mer i Store norske leksikon karikatur tegneserier vittighetsblader Eksterne lenker Caran d'Ache hos Lambiek Comiclopedia (engelsk tekst)